CELEX: 32014R0759
Language: fi
Date: 2014-07-10 00:00:00
Title: Komission täytäntöönpanoasetus (EU) N:o 759/2014, annettu 10 päivänä heinäkuuta 2014 , tiettyjen tavaroiden luokittelusta yhdistettyyn nimikkeistöön

15.7.2014   
            
            
               FI
            
            
               Euroopan unionin virallinen lehti
            
            
               L 207/7
            
         KOMISSION TÄYTÄNTÖÖNPANOASETUS (EU) N:o 759/2014,
   annettu 10 päivänä heinäkuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä heinäkuuta 2014.
      
         
            Komission puolesta,
         
         
            puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kone, joka ei liiku omalla käyttövoimalla, jota käytetään hiekkarantojen puhdistamiseen ja jonka mitat ovat noin 4 × 2,3 × 2,3 m (nk. ”rantojen puhdistuskone”).
                  Koneella siivilöidään ja puhdistetaan hiekka epäpuhtauksista, kuten lasista, muovista, tupakan tumpeista, pilleistä, tölkeistä, kivistä, merilevästä, meriheinästä ja pienistä puunpalasista.
                  Kone tasoittaa hiekan pinnan ohjainlevyn avulla. Sen jälkeen hiekka siivilöidään satojen ruostumatonta terästä olevien jousipiikkien läpi. Epäpuhtaudet erottuvat hiekasta ja siirtyvät kuljetushihnaa pitkin säiliöön.
               
               
                  8479 10 00
               
               
                  Luokittelu määräytyy yhdistetyn nimikkeistön yleisten tulkintasääntöjen 1 ja 6 sekä CN-koodien 8479 ja 8479 10 00 nimiketekstien mukaan.
                  Koska kone ainoastaan lajittelee tai erottelee jätteet hiekasta eikä hiekkaa itseään, luokittelu nimikkeeseen 8474 kuuluvaksi koneeksi kivennäisaineen lajittelua tai erottamista varten ei tule kyseeseen (ks. myös harmonoidun järjestelmän selitykset (HS-selitykset), nimike 8474, ensimmäinen kappale, I kohta).
                  Koska konetta käytetään hiekkarantojen ylläpitoon (puhdistamiseen), sen katsotaan olevan kone tai laite katu- tai tietöitä, rakennustöitä tai niiden kaltaisia töitä varten (ks. myös HS-selitykset, nimike 8479, II kohta, A alakohta, 5 kohta). Sen vuoksi kone on luokiteltava CN-koodiin 8479 10 00, koneet ja laitteet katu- tai tietöitä, rakennustöitä tai niiden kaltaisia töitä varten.